[{"text_idx": "#000001", "text": "Kiel speciala kultura \u201cvespermang\u0302o\u201d por c\u0302inoj, la televida prezentado en la vespero antau\u0306 la Printempa Festo, au\u0306 la c\u0302ina lunkalendara novjaro, jam pretas! Hierau\u0306 jam publikig\u0302is listo de programoj de la vespero. Baldau\u0306 ni dividos kun vi enhavon de la televida spektaklo."}, {"text_idx": "#000002", "text": "La talismano de la Vespero de c\u0302ijara Printempa Festo \"Kuniklo Yuanyuan\" enhavas la signifon kaj belecon de la zodiako \u201ckuniklo\u201d en la tradicia c\u0302ina kulturo. Okaze de la Printempa Festo la talismano \"Kuniklo Yuanyuan\" aperis c\u0302e la Televidturo de Ostankino, la orientila konstruaj\u0302o en Moskvo. La dulingvaj bondeziroj de \"Rusio deziras al la c\u0302ina popolo felic\u0302an Printempan Feston\" kaj \"Au\u0306spicion en la Kunikla Jaro\" estas montritaj sur la turo, reflektante la amikecon inter la c\u0302ina kaj rusa popoloj."}, {"text_idx": "#000004", "text": "La 18an de januaro lau\u0306 la loka tempo, ankau\u0306 g\u0302enerala sekretario de UN Antonio Guterres donis salutojn por la c\u0302ina lunkalendara festo \u2013 la Printempa Festo. Li diris, ke okaze de alveno de la Jaro de Kuniklo, li g\u0302oje sendas la plej sincerajn salutojn. Kuniklo simbolas viglecon kaj spritecon, kiuj estas la karakteroj de la homaro por venki malfacilojn kaj defiojn."}, {"text_idx": "#000005", "text": "La temo de la televida prezentado estas \"Prospera C\u0302inio en Nova Epoko, Pli Bona Vivo en S\u0302ang\u0302ig\u0302anta Situacio\". La nova epoko estas la epoko de luktantoj, kaj pli bona vivo estas atingita ankau\u0306 per lukto. En la televida spektaklo, reprezentantoj el diversaj profesioj, ekzemple ekspresantoj kaj medicinistoj kolektig\u0302os en la sceno."}]